கேள்வி: ஜெலாய் ஆறு - ஆற்றின் வழித்தடங்கள் என்பது என்ன?
பதில்: தித்திவாங்சா மலைத்தொடர் ''(Titiwangsa Mountains)'' மேல் சரிவுகளில் உள்ள கேமரன் மலையில் இருந்து ஜெலாய் ஆறு ''(Jelai River)'', தென்கிழக்கு திசையை நோக்கிப் பாய்கிறது. அதன் பின்னர் தெம்பிலிங் ஆறு ''(Tembeling River)'' இணைவதற்கு முன்பாக கோலா லிப்பிஸ் வழியாகப் பாய்கிறது. தெம்பிலிங் ஆறு, பகாங் மற்றும் திராங்கானு மாநிலங்களின் எல்லையில் உள்ள உலு தெம்பிலிங்கில் தொடங்கி தென்கிழக்கு திசையில் நகர்ந்து கோலா தகான் வழியாகக் கடந்து செல்கிறது. பகாங் ஆறு, தெற்கு திசையில் கடந்து ஜெராண்டுட், கோலா குராவ், கெர்டாவ் ''(Kerdau)'' மற்றும் தெமர்லோ ஆகிய பகுதிகளைக் கடந்து செல்கிறது. மெங்காராக் ''(Mengkarak)'' எனும் இடத்தில், வடகிழக்கு நோக்கி திரும்பி செனோர் ''(Chenor)'' வழியாகப் பாய்ந்து பின்னர் லுபோக் பாக்கு ''(Lubuk Paku)'' கிராமத்தை அடைந்து, லெபார் என்ற இடத்தில் கிழக்குத் திசையை நோக்கி திரும்புகிறது.
கேள்வி: ஜெலாய் ஆறு - நகரங்கள் மற்றும் பாலங்கள் குறித்து விரிவாக சொல்லுங்கள்.
பதில்: ஜெலாய் ஆறு மற்றும் தெம்பிலிங் ஆறு ஆகிய ஆறுகள் சங்கமிக்கும் இடத்தில் இருந்து 15 கி.மீ. தொலைவில் ஜெராண்டுட் நகரம் அமைந்துள்ளது. தெமர்லோ நகரம், செமந்தான் ஆறும்; பகாங் ஆறும் சங்கமிக்கும் இடத்திற்கு அருகில் உள்ளது.